KRAJEVNA SKUPNOST ROŽNA DOLINA

Številka: 12/24

Datum: 22.5.2024

**ZAPISNIK**

12. seje Sveta KS

Prisotni: Borut Čubej, Miha Bitežnik, Mavricija Valantič, Klavdija Židanik, Nataša Volk, Erika Bensa, Bore Mitovski, Slavko Šuligoj,

Opravičeno odsotni: Marjan Grilč

Pričetek seje ob 17. uri

**DNEVNI RED:**

**1.Pregled realizacije sklepov 11. seje.**

**2 Potrditev programa za Krajevni praznik 2024**

**3. Mnenja za bazno postajo Telemach na Ajševici.**

**4. Participativni proračun izvedba glasovanja.**

**5. Prijava ekip za čezmejne igre brez meja.**

**6. Pregled prispele pošte.**

**7. Predlogi in pobude.**

**8. Razno.**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1**

Po pregledu sklepov smo ugotovili, da so bili vsi sklepi realizirani razen 3. in 5. sklepa, ki sta v fazi izvrševanja.

**Točka 2**

G. Suligoj predstavi program krajevnega praznika 2024. Zadnji sestanek ima odbor 27.5.24. Svet KS podpira delo odbora za krajevni praznik.

G. Biteznik predlaga, da na vabilo za krajevni praznik natisnemo še vabilo za glasovanje za participativni proračun. Za isti znesek dobimo razdelitev dveh letakov.

G. Čubej bo klical Boštjana Komela glede tiska letakov.

**Sklep št. 1:**

**G.a Volk napiše naročilnice in jih posreduje dobaviteljem in sicer:**

**1. podjetju Figelj iz Šempetra za plin v višini 150,00 eur**

**2. Pošti Slovenije za raznos letakov 145,00 eur**

**3. Miran Rener s.p. Komen za napihljivi grad v višini 146,40 eur**

**4. podjetju Laborplast v višini 194,00 eur**

**5. podjetju Vigrad za najem wc kabin 215,00 eur**

**Točka 3**

Imeli smo sestanek s krajani Ajševice in jim predstavili postavitev bazne postaje podjetja Telemach na Ajševici. Kljub izmeram oddaljenosti hiš, ki ne bi bile podvržene sedanju, so bili krajani nezaupljivi in so bili proti postavitvi bazne postaje, pa tudi lastnica dostopne poti podjetju Telemach ni bila pripravljena dati služnosti za dostop do postaje.

**Sklep št. 2:**

**Svet KS poda MONG-u negativno mnenje za postavitev bazne postaje podjetja Telemach.**

**Sklep št. 3:**

**Podjetju Telemach predlagamo, da poišče ustreznejšo lokacijo za postavitev bazne postaje.**

**Točka 4**

G. Čubej predstavi članom sveta glasovanje za participativni proračun. MONG-u moramo poslati podatke osebe, ki bo v soboto 15.6. na sedežu KS pomagala krajanom glasovati za želene postavke participativnega proračuna. G. Šuligoj predlaga gospo Eriko Bensa. G.a Erika se strinja, ostali člani sveta KS tudi.

**Sklep št. 4:**

**G. Čubej pošlje podatke Erike Bensa MONG-u.**

**Točka 5**

G. Čubej pove, da smo dobili od MONG-a pobudo, da sestavimo ekipo krajanov za igre brez meja, ki bodo 15.6.. Zadolžimo g. Miho Bitežnika, da kontaktira podžupana g. Antona Hareja v zvezi z igrami.

**Sklep št. 5:**

**G. Miha Bitežnik kontaktira podžupana g. Antona Hareja in se dogovori glede ekipe za igre brez meja.**

**Točka 6.**

Po pošti je krajanka poslala slike iz Stare Gore za odpadne avte, kjer izteka olje in bencin v podtalnico.

Ugotovimo, da je zemljišče, na katerem so parkirani avtomobili v zasebni lasti in tako svet KS nima moči, da bi lahko koga preganjal. V preteklosti je svet KS poklical inšpektorat zaradi tega, pa inšpektorat nikoli ni ukrepal.

**Točka 7**

G. Čubej je bil v kontaktu s pravno službo MONG-a gospo Tjašo Harej Pavlica v zvezi s prenosi zemljišč v Stari Gori, na Ajševici in v Rožni Dolini. Kljub sestanku pri njej in sestanku vodij oddelkov MONG-a ni imela poslanih dopisov in zadeve še niso začeli reševati.

**Sklep št. 6:**

**Na MONG Tjaši Harej Pavlica ponovno pošljemo dopis in dokumentacijo v zvezi s prenosom zemljišč.**

Seja zaključena ob 19.00 uri.

Zapisala Predsednik KS RD

Nataša Volk Borut Čubej